ΓΡΑΠΤΗ ΕΡΩΤΗΣΗ P-1392/00

υποβολή: Maria Sanders-ten Holte (ELDR) προς την Επιτροπή

(27 Απριλίου 2000)

Θέμα: Διασταυρούμενες επιχορηγήσεις και κρατικές ενισχύσεις στον τομέα των ταχυδρομείων

Σύμφωνα με το άρθρο 14 της οδηγίας 97/67/ΕΚ(1), τα κράτη μέλη λαμβάνουν τα αναγκαία μέτρα ώστε να εξασφαλισθεί ότι τα λογιστικά βιβλία των φορέων παροχής καθολικήςπηρεσίας τηρούν χωριστούς λογαριασμούς, προκειμένου να αποφεύγεται η διασταύρωση των επιχορηγήσεων: προς τούτο, απαιτείται να γίνει σαφής διάκριση μεταξύ τωνπηρεσιών που έχουν και εκείνων που δεν έχουν ευθεροποιηθεί, καθώς και μεταξύπηρεσιών που είναι μέρος της καθολικήςπηρεσίας καιπηρεσιών που δεν είναι.

1. Συμμερίζεται η Επιτροπή την άποψη ότι η τήρηση χωριστών λογαριασμών είναι ουσιαστικής σημασίας προκειμένου να αποφεύγονται οι διασταυρούμενες επιχορηγήσεις των δραστηριοτήτων;

2. Με ποιόν τρόπο ελέγχει η Επιτροπή την τήρηση του ως άνω κανόνα των χωριστών λογαριασμών; Είναι αποτελεσματικός ο έλεγχος αυτός;

Στη Γερμανία, ηπηρεσία ταχυδρομείων έχει εκ του νόμου το μονοπώλιο επί της προώθησης των επιστολών μέχρι και 200 γραμμαρίων και επί του direct mail μέχρι 50 γραμ. Το μονοπώλιο αυτό λήγει στις 31 Δεκεμβρίου 2002.

3. Κρίνει η Επιτροπή ότι δικαιολογείται η χρησιμοποίηση των πόρων από τα κρατικά μονοπώλια (όπως συμβαίνει με τα γερμανικά ταχυδρομεία) για την επιχορήγηση ταχυδρομικώνπηρεσιών που έχουν ιδιωτικοποιηθεί;

4. Κρίνει η Επιτροπή ότι η επένδυση των κερδών που αποφέρουν τα κρατικά μονοπώλια σε ιδιωτικοποιηθείσες ταχυδρομικέςπηρεσίες, μέσω διασταυρουμένων επιχορηγήσεων, συνιστά μια μορφή κρατικής ενίσχυσης η οποία είναι ασυμβίβαστη με τη Συνθήκη ΕΚ;

5. Εάν ναι, ποιά συμπεράσματα θα πρέπει να συναχθούν όσον αφορά σημερινές ή μελλοντικές καταστάσεις, ανάλογες προς εκείνη που αναφέρει το σημείο 4;

(1) ΕΕ L 15 της 21.1.1998, σελ. 14.

Κοινή απάντηση του κ. Bolkestein εξ ονόματος της Επιτροπής στις γραπτές ερωτήσεις P-1392/00 και P-1393/00

(6 Ιουνίου 2000)

1. Ο διαχωρισμός των λογαριασμών αποτελεί ουσιαστικό στοιχείο για την εξασφάλιση της διαφάνειας στα λογιστικά βιβλία των φορέων παροχής καθολικήςπηρεσίας και τον εντοπισμό ενδεχόμενων διασταυρούμενων επιχορηγήσεων μεταξύ των διαφόρων δραστηριοτήτων, και ιδίως εκείνων που παρέχονται μονοπωλιακά καθώς και εκείνων που παρέχονται ανταγωνιστικά. Για το σκοπό αυτό, το άρθρο 14 της οδηγίας 97/67/ΕΚ του Ευρωπαϊκού Κοινοβουλίου και του Συμβουλίου της 15ης Δεκεμβρίου 1997 σχετικά με τους κοινούς κανόνες για την ανάπτυξη της εσωτερικής αγοράς κοινοτικών ταχυδρομικώνπηρεσιών και τη βελτίωση της ποιότητας των παρεχόμενωνπηρεσιών(1) επιβάλλει τον απαραίτητο διαχωρισμό.

2. Στο πλαίσιο της αποστολής της ως θεματοφύλακα των συνθηκών και του παράγωγου κοινοτικού δικαίου, η Επιτροπή εξασφαλίζει, ελέγχοντας τη σχετική μεταφορά στην εθνική νομοθεσία, ότι τα κράτη μέλη εφαρμόζουν τις διατάξεις που προβλέπει η οδηγία 97/67/ΕΚ. Επιπλέον, η Επιτροπή ζήτησε πρόσφατα από τα κράτη μέλη διευκρινήσεις σχετικά με τις λεπτομέρειες εφαρμογής του εν λόγω άρθρου 14, για το οποίο η προθεσμία μεταφοράς στο εθνικό δίκαιο έληξε στις 10 Φεβρουαρίου 2000.

3. -5. Η χρήση εσόδων, που εισπράττονται στο πλαίσιο ενός κρατικού μονοπωλίου, προς όφελοςπηρεσιών που είναι ανοικτές στον ανταγωνισμό μπορεί, σε ορισμένες περιπτώσεις, να έρχεται σε αντίθεση με τους κοινοτικούς κανόνες ανταγωνισμού. Για το σκοπό αυτό, η Επιτροπή διευκρίνισε ρητώς τη θέση της στην ανακοίνωση της 6ης Φεβρουαρίου 1998(2), στην οποία και παραπέμπει. Η κατάσταση των λογαριασμών των γερμανικών ταχυδρομείων, Deutsche Post AG, αποτελεί ήδη αντικείμενο εξέτασης από την Επιτροπή στο πλαίσιο των κανόνων κρατικών ενισχύσεων. Δεδομένου ότι η εξέταση αυτή είναι εν εξελίξει, δεν είναι δυνατόν να διατυπωθούν οριστικά αποτελέσματα.

(1) ΕΕ L 15 της 21.1.1998.

(2) Ανακοίνωση της Επιτροπής σχετικά με την εφαρμογή των κανόνων ανταγωνισμού στον ταχυδρομικό τομέα και σχετικά με την εκτίμηση ορισμένων κρατικών μέτρων στον τομέα των ταχυδρομικώνπηρεσιών, ΕΕ C 39 της 6.2.1998.